જોકે બદલાતા સમયમાં લગ્નપ્રસંગોમાં હવે વાડી કે હોલ બુક કરાવવાની સાથે ડીજેને પણ બુક કરી દેવામાં આવે છે, કારણ કે સિઝનમાં ડીજેવાળા પણ મળતા નથી. દાંડિયા-રાસ, વરઘોડા વખતે ડીજે વગર હવે કોઈને ચાલતું નથી. એક વખતના પ્રસંગ માટે ૧૦ હજારથી માંડીને ૧પ હજાર સુધીના ભાવ ડીજેવાળા વસૂલે છે. ડીજે મોંઘા પડે તેઓ બેન્ડવાજાવાળાને પણ બોલાવે છે, પરંતુ ફટાણાંની સાથે હવે ઢોલ વગડાવવાનું પણ લગભગ ભુલાઈ જ ગયું છે!